google/wiki40b huggingface dataset:
לזלי אן דאון

תחילת דרכה

דאון נולדה בוונדסוורת', לונדון, אנגליה. בשנות הנעורים שלה היא זכתה בכמה תחרויות יופי. בגיל 15 היא זכתה בתואר "הנערה המתבגרת היפה ביותר בבריטניה".

קריירה

בשנת 1972 שיחקה בסרט האפיפיורית יוהנה.
דאון גילמה את ג'ורג'ינה וורסלי בסדרה הבריטית הפופולרית "על אדונים ומשרתים" בין 1973–1975 ושיחקה בין היתר בסרטים שוד הרכבת הגדול (1979) ורחוב אחד אהבה אחת (1979).
ב-1982 היא שיחקה את אזמרלדה בסרט הטלוויזיה הבריטי-אמריקאי "הגיבן מנוטרדאם". ב-1985 היא כיכבה בסרט "אהבה ונקמה" לצד אנתוני הופקינס ודונלד פלזנס.
היא כיכבה במיני-סדרה "צפון ודרום", שעליה הייתה מועמדת לפרס גלובוס הזהב ב-1986.
דאון שיחקה בעבר לצד שחקנים כגון קירק דאגלס, לורנס אוליביה, שון קונרי, אנתוני הופקינס ודונלד סאת'רלנד. היא שיחקה במספר סרטי טלוויזיה, בין היתר ב"he One and Only Phyllis Dixey" בתפקיד פיליס דיקסי (1978), "Murder Is Easy"‏ (1982), "Indiscreet"‏ (1988) ו"Ladykillers"‏ (1988).
ב-1990 דאון כיכבה בסדרה של CBS "דאלאס" בתפקיד סטפני רוג'רס. בין 1994–1996 היא ביצעה הופעות אורח בין היתר בסדרות הטלוויזיה "נני" ו"Diagnosis: Murder".
ב-1994 היא כיכבה בסרט "משאלת מוות 5 : פני המוות" לצד צ'ארלס ברונסון (שכיכב לצדה גם בסרט הטלוויזיה "Family of Cops" ב-1995. היא גילמה את אוליביה בלייק באופרת הסבון של NBC‏ "Sunset Beach" מינואר 1997 עד דצמבר 1999. ב-2001 היא שיחקה את התפקיד הראשי בסרט "The Perfect Wife" וב-2002 בסרט "You Belong to Me".
דאון משחקת את ג'קלין פיין מארון באופרת הסבון של CBS "היפים והאמיצים" החל ממרץ 2003.
בין השנים 2000–2006 דאון הופיעה בסרטים The King's Guard לצד אריק רוברטס ורון פרלמן, The Meeksville Ghost,‏ 13th Child, היום אתה תמות ושבעת ימיה של גרייס שלו כתבה גם את התסריט.
ב-2011 דאון הצטלמה לסרט המתח לצד רוז מק'גוון "Rosewood Lane" בבימויו של ויקטור סלבה. הסרט עתיד לצאת ב-2012.

חיים אישיים

דאון ניהלה מערכת יחסים בת 10 שנים עם השחקן ברוס רובינסון, ולאחר שיחסיהם הסתיימו היא התחתנה ב-1980 עם אנריקה גבריאל, אשר ממנו התגרשה לאחר שנה וחצי בלבד.
נישואיה השניים (1982–1985) של דאון היו לבמאי הקולנוע ויליאם פרידקין, ולשניים בן משותף בשם ג'ק (1982)
היא הכירה את בעלה השלישי, צלם הקולנוע דון ה. פונטלרוי, במהלך צילומיה למיני-סדרה צפון ודרום ב-1985. מערכת היחסים של השניים החלה כשדאון הייתה עדיין נשואה לפרידקין ופנטלרוי היה נשוי לאשתו סוזן דוקאט, מה שגרם בסופו של דבר לשניים לסיים את מערכות היחסים שלהם. לשניים בן משותף בשם ג'ורג' אשוורד (1998).
הסכם אנטי-קומינטרן

הסכם אנטי-קומינטרן נחתם בין גרמניה הנאצית ובין האימפריה היפנית ב-25 בנובמבר 1936. איטליה הפאשיסטית הצטרפה להסכם ב-1937. ההסכם היה מכוון כנגד האינטרנציונל הקומוניסטי שכונה "קומינטרן", וכנגד ברית המועצות.
לשון ההסכם פתחה במילים: "בהכירנו שמטרת האינטרנציונל הקומוניסטי, המכונה קומינטרן, היא לפרק ולהכניע מדינות קיימות בכל האמצעים העומדים לרשותו; ובהיותנו משוכנעים כי סובלנות כלפי התערבות מסוג זה בענייניהן הפנימיים של האומות לא רק שהיא מסכנת את השלום הפנימי והרווחה של המדינות, אלא היא מהווה סיכון לשלום העולמי, וברצוננו לשתף פעולה כנגד הפעילות החתרנית הקומוניסטית"
נקבע כי במקרה של מתקפה של ברית המועצות כנגד גרמניה או יפן שתי המדינות תיוועצנה בדבר הצעדים שיש לנקוט על מנת "לשמור על האינטרס המשותף". הן הסכימו שאף אחת מהן לא תכרות ברית פוליטית עם ברית המועצות. גרמניה אף הכירה במדינת הבובות היפנית במנצ'וריה, מנצ'וקואו.
ב-1937 הצטרפה איטליה לברית, ויצרה את הקבוצה שתיוודע לימים כמדינות הציר.
באוגוסט 1939 הפרה גרמניה את ההסכם כאשר חתמה על הסכם ריבנטרופ-מולוטוב, הסכם ל"אי תוקפנות" בין ברית המועצות וגרמניה. אך ב-1940 שבו יפן ואיטליה וחתמו על ההסכם התלת צדדי שקיבע את המונח מדינות הציר ויצר את הברית הצבאית המנוגדת לבעלות הברית במלחמת העולם השנייה.
לאחר מבצע ברברוסה, מתקפת הפתע הגרמנית על ברית המועצות, ב-1941, חודש בנובמבר 1941 הסכם האנטי-קומינטרן, ונקבע כי הוא תקף לחמש שנים נוספות. הפעם הצטרפו אליו פרט ליפן, איטליה וגרמניה גם בולגריה, ממשלת הבובות היפנית המכונה וונג ג'ינגווי מטעם סין, קרואטיה, דנמרק שהייתה תחת שלטון כיבוש נאצי, פינלנד, הונגריה, מנצ'וקואו, רומניה, סלובקיה וספרד.
שדה ציקלוטומי

בתורת המספרים האלגברית, שדה ציקלוטומי הוא שדה מספרים מהצורה , כלומר, הרחבה של שדה המספרים הרציונליים על ידי סיפוח של שורש יחידה מסדר n. משפט קרונקר-ובר מבסס את התפקיד המרכזי של השדות הציקלוטומיים בתורת המספרים האלגברית.
ההרחבה המתקבלת היא הרחבת גלואה, שחבורת גלואה שלה היא חבורת אוילר . בפרט, ממד ההרחבה הוא , כאשר  היא פונקציית אוילר. הפולינום המינימלי של  הוא הפולינום הציקלוטומי .
כמה מהשדות הציקלוטומיים הראשונים הם ; 
 (משום ש-);
; 
; ו-
. מדוגמאות אלה אפשר ליצור אחרות, משום שאם n,m זרים, אז . למשל, .
את המצולע המשוכלל בעל n צלעות אפשר לבנות במחוגה וסרגל (במלים אחרות, השדה הציקלוטומי  מוכל בשדה המספרים הניתנים לבניה) אם ורק אם  הוא חזקה של 2; דבר זה קורה אם ורק אם n הוא חזקת 2, כפול מכפלה של ראשוניי פרמה שונים, כדוגמת 3,5,17 או 257. חבורת גלואה של השדה הציקלוטומי מאפשרת לחשב את קוסינוס הזווית במצולעים המשוכללים. לדוגמה, .
כצעד ראשון בהבנת השדות הציקלוטומיים מתבוננים בשדה המתקבל מסיפוח שורש יחידה מסדר ראשוני, p, שאפשר להניח שהוא אי-זוגי. במקרה זה, חוג השלמים של השדה הוא המועמד הטבעי . הדיסקרימיננטה של ההרחבה  היא , ובהתאמה לזה השדה מכיל את השורש של  (בדוגמאות לעיל אפשר לראות ש- , ובדומה לזה ). זוהי דוגמה ראשונה למשפט קרונקר-ובר, שלפיו 
כל הרחבה אבלית K של המספרים הרציונליים מוכלת בשדה ציקלוטומי . הסדר m המינימלי כנ"ל נקרא הקונדקטור של K.
מחישוב הדיסקרימיננטה נובע שהראשוני המסועף היחיד בהרחבה  הוא p; ראשוני זה הוא מסועף לחלוטין: .
סצ'ל

היסטוריה

פרק זה לוקה בחסר. אנא תרמו לוויקיפדיה והשלימו אותו.

הקהילה היהודית

הקהילה היהודית בעיר החלה להתארגן בתחילת המאה ה-19, בתחילה היו לקהילה שולשה בתי תפילה עד שבשנת 1860 נבנה בית כנסת קבע בעיר, אחריו נבנו בית מדרש אשר שימש את ה"תלמוד תורה" במקום ובית מדרש לחסידות ספינקא. בנוסף היו לקהילה מקווה ובית עלמין. בשנת 1920 מנו יהודי העיר 666 נפש, בשנת 1930 651 ובשנת 1944 523 יהודים.
בשנת 1941 החלו הגבלות על יהודי העיר ובהן איסור על שחיטה כשרה, ובפסח תש"א (1941) נלקחו גברים רבים לעבודות כפיה. באוקטובר 1942 גויסו רבים מיהודי העיר לשירות בצבא ההונגרי, רבים מהמגויסים נהרגו. בסוף אפריל 1944 גורשו הנשארים לגטאות סמוכים ומשם למחנה ההשמדה באושוויץ.
בודדים חזרו לאחר מלחמת העולם השנייה לכפר, אך עזבו אותו תוך זמן קצר.
איליה שרייבמן

ביוגרפיה

שרייבמן נולד בוורשה. אחיו הצעיר ג. שרייבמן אף הוא היה שחיין מצטיין, אלוף ושיאן פולין ואלוף המכביה השנייה. הוא שירת בצבא פולין בחיל תותחנים בלודמיר שבווהלין במסגרת גדוד 9. הוא ייצג בשחייה את האקדמיה היהודית לספורט עד שנת 1933, ואחר כך את קבוצת לגיה ורשה.
באליפויות פולין בשחייה שנערכו בשנים 1930, 1931 ו-1932 זכה שרייבמן במדליית כסף במשחה ל-100 מטר חופשי.
בשנת 1932 השתתף במכביה הראשונה שנערכה בישראל וזכה ב-3 מדליות, 1 כסף ו-2 ארד. מדליית כסף, במשחה ל-100 מטר חופשי בתוצאה של 1:04.6 דקות, אחרי פבל שטיינר מצ'כוסלובקיה (1:00.8 דקות). מדליות ארד, במשחה שליחים 3x100 מטר מעורב בתוצאה של 4:11.7 דקות, אחרי צ'כוסלובקיה (3:47.6 דקות) וארצות הברית (3:52.6 דקות) ובמשחה שליחים 4x200 מטר מעורב בתוצאה של 12:23.0 דקות, אחרי צ'כוסלובקיה (11:22.0 דקות) ואוסטריה (11:50.0 דקות).
באליפות פולין שנערכה בשנת 1934 זכה שרייבמן ב-5 מדליות כסף, במשחה ל-100 מטר חופשי, במשחה ל-200 מטר חופשי, במשחה ל-400 מטר חופשי, במשחה ל-1500 מטר חופשי ובמשחה שליחים 3x100 מטר מעורב.
הוא השתתף באליפות אירופה שנערכה במגדבורג, גרמניה בשנת 1934 אך ללא הצלחה.
במכביה השנייה שנערכה בשנת 1935 זכה שרייבמן ב-2 מדליות ארד, במשחה ל-100 מטר חופשי בתוצאה של 1:04.2 דקות, אחרי ד"ר פבל שטיינר (1:02.6 דקות) ואלפרד נקש מצרפת (1:03.2 דקות) ובמשחה ל-400 מטר חופשי, אחרי פרנטישק גטרויר מצ'כוסלובקיה שקבע שיא מכביה חדש של 5:18.0 דקות וג'ורג' שיינברג מארצות הברית.

אלוף פולין

באליפות פולין שנערכה בשנת 1935 זכה במדליית זהב במשחה ל-400 מטר חופשי בתוצאה של 5.29 דקות.
באולימפיאדת ברלין (1936) השתתף שרייבמן במשחה שליחים 4x200 מטר חופשי, אך הרביעייה הפולנית פסלה.
באליפות פולין שנערכה בשנת 1938 זכה שרייבמן במדליית זהב במשחה שליחים 4x200 מטר חופשי ובמדליית כסף במשחה ל-100 מטר חופשי.
לפני פרוץ מלחמת העולם השנייה הוצע לשרייבמן לצלם את הגרסה הפולנית של טרזן בהפקת התסריטאי והבמאי הפולני יוליוש גרדן (1901–1944) .

מותו

נסיבות מותו של שרייבמן בשנת 1943 אינן ברורות. ישנם מקורות הטוענים שהוא מת בגטו ורשה. לפי מקורות אחרים, הוא נרצח במחנה הריכוז מיידנק.
טייברן

טייברן (באנגלית: Tyburn) היה כפר במחוז מידלסקס, אשר במקום בו עמד ניצבת כיום מארבל ארץ' (קשת השיש) בווסטמינסטר שבלונדון. הכפר נקרא על שם פלג הטייברן שזרם באזור (כיום הנהר זורם מתחת לפני הקרקע).
האתר ידוע כאתר ההוצאה להורג של הסיטי של לונדון משך שנים רבות.

היסטוריה

הכפר היה אחד הכפרים במחוז הכנסייתי של מרילבון, שאף הוא נקרא על שם הנהר (שם האזור הוא קיצור של "כנסיית סנט מרי שליד נהר הטיבורן" - "St Mary's church by the bourne").
הכפר מוזכר בספר יום הדין, וככל הנראה עמד במקום בו ממוקם כיום קצהו של רחוב אוקספורד - צומת של שתי דרכים רומיות.
בשנות ה-30 וה-40 של המאה ה-13 הייתה האחוזה בבעלותו של גילברט דה סנדפורד, בנו של ג'ון סנדפורד, הצ'מברלין (שר החצר) של המלכה אלינור מקסטיליה, רעייתו של המלך הנרי השני.
בשנת 1236 נחתם הסכם בין הסיטי לבין סר גילברט לשימוש מימי פלג הטייבורן בסיטי, ונבנתה מערכת צינורות מים עשויה עופרת להעביר את המים אל העיר. המים הוזרמו מהמקום בו ניצבת תחנת הרכבת התחתית של רחוב בונד, דרך הייד פארק של ימינו, ולעבר הכפר צ'רינג קרוס, ומשם המים הועלו במעלה גבעת לדגייט (באמצעות כלים שלובים) אל ברז ציבורי בצ'יפסייד.

עמודי התלייה

טייברן שימש כאתר תלייה עד המאה ה-18. האסירים הוצאו מכלא ניוגייט שבסיטי, דרך כנסית סנט גיילס שבשדות ורחוב אוקספורד.
אירוע התלייה הראשון המתועד באתר הוא תלייתו של מנהיג העניים הפופולרי ויליאם פיץ אושברן בשנת 1196.
בשנת 1571 הוקם "עץ טייברן" (the Tyburn Tree) במפגש הדרכים. עץ זה כלל משולש עץ שנתמך על ידי שלוש רגלים ואיפשר ביצוע מספר תליות בו זמנית. כך לדוגמה ב-23 ביוני 1649 נתלו 23 גברים ואישה אחת בשל היותם קתולים.
מיקום עץ התלייה נבחר בשל הדרך הראשית שעברה באתר, על מנת לסמל את המשפט האנגלי ואת הציות לחוק בעיר לונדון.
הקורבן הראשון שנתלה על העץ היה ד"ר ג'ון סטורי, נוצרי קתולי אשר סירב להכיר במלכותה של אליזבת הראשונה. לימים ניתלו על העץ גם ג'ון ברדשו, הנרי אירטון ואוליבר קרומוול אשר ניתלו לאחר מותם, במצוות צ'ארלס השני כנקמה על כך שהורו על כריתת ראש אביו, צ'ארלס הראשון.
ההוצאות להורג היו פופולריות ביותר בלונדון, וקהל של אלפים מתושבי העיר נהר לצפות בהם. תושבי הכפר טייברן נהגו להקים בסמוך לעץ התלייה מושבי עץ ולמכור כרטיסי צפייה במקומות הטובים. מתועד מקרה בו התמוטט יציע המושבים והרג רבים מהצופים.
בשל מספרן הרב של ההוצאות להורג, והתקופה הארוכה בה פעל עץ התלייה הפך המונח "טייברן" לכינוי להוצאה להורג בתלייה, והביטוי "לרכב לטייברן" ("to take a ride to Tyburn") משמעו "להוציא להורג", "לורד האחוזה של טייברן" ("Lord of the Manor of Tyburn") היה כינוי לתליין, ו"לרקוד את ריקוד טייברן" ("dancing the Tyburn jig") ביטוי המסמל תלייה.
שלמה נס

ביוגרפיה

נולד בארצות הברית לנפתלי וציפורה נס, בת לשושלת אדמו"רי קומרנה וקרלין. בעל תוארי LL.B ו-Ph.D במשפטים ו-B.A בכלכלה ובראיית חשבון מאוניברסיטת בר-אילן. מונה על ידי בית המשפט כנאמן וכמנהל מיוחד של חברות אחדות, ובהן רשת קלאבמרקט, רשת בורגראנץ', קבוצת אריה את עופר, קבוצת זיקה תעשיות, פויכטוונגר השקעות, חייל אחזקות ואגרקסקו.
נס משמש מרצה בקורסים לדירקטורים ולהכשרת דירקטורים במשרד ראש הממשלה, במשרד האוצר, בבית הספר למינהל עסקים באוניברסיטת בר-אילן, בתוכנית "להב פיתוח מנהלים" ובפורומים נוספים. הוא משמש יו"ר הדירקטוריון של חברת "טאו תשואות", שבשליטת אילן בן דב, וחבר דירקטוריון של חברות ציבוריות שונות: פרטנר תקשורת, טאו תשואות, NMC יונייטד אנטרטיינמנט, קליקסופטוור טכנולוגיות, טמפו תעשיות בירה, מבני תעשייה, דרבן השקעות ויולי שוקי הון.
החל מראשית 2012 שלמה נס הוא יושב ראש אגודת הידידים של האקדמיה ללשון העברית.
בינואר 2019 התמזג משרדו למשרד עורכי הדין דורון, טיקוצקי, קנטור, גוטמן, נס, עמית גרוס ושות'
נס נשוי לחברת הכנסת לשעבר לאה נס ואב לחמישה ילדים. מתגורר בגבעת שמואל.
משה בארקי

תולדות חייו

נולד בשנת ה'תקפ"ט לערך באיזמיר. אביו, רבי רפאל אברהם בכור בארקי, היה בן למשפחה שמוצאה ממגורשי ספרד שהתיישבו בסלוניקי וממנה עברו לאיזמיר.
למד בישיבת "בית הלל" באיזמיר אצל רבי חיים פלאג'י ובעיקר אצל בנו רבי אברהם פלאג'י, אשר הביא בספריו לא אחת מתורתו של רבי משה, והיה בקשרי ידידות עם רבי רחמים נסים יצחק פלאג'י.
כבר משנת ה'תר"ט ישנן עדויות על כך שהיה בעל מעמד חשוב בקהילת איזמיר, והיה חתום לצד ר' חיים פלאג'י על מינוי חברה קדישא. בשנת ה'תר"ל, כבר כיהן כדיין בבית דינו של ר' אברהם פלאג'י. בשנת ה'תרל"ו כינה אותו ר' אברהם בתואר "הרב הכולל", כלומר האחראי על גיטין וקידושין באזור איזמיר.עם פטירת ר' אברהם בשנת ה'תרס"ז התמנה תחתיו לראש רבני איזמיר, לצד החכם באשי רבי יוסף בן סיניור.
נפטר בד' בסיוון ה'תרע"ג. נקבר בחלקת הרבנים בבית הקברות החדש באיזמיר.

משפחתו

בסביבות שנת ה'תר"ט נשא את קאדין (נפטרה בגיל 73 בשנת ה'תרס"ה), וידועים לנו שבעה ילדים שלהם.

תורתו

היה כותב פורה של תשובות הלכתיות וחידושי תורה. מתואר שבשעת הלוויתו הניחו על יד מיטתו ארגז גדול מלא בחידושיו. עם זאת, רוב כתבי היד אבדו.  
רבות מתשובותיו שרדו בכתבי חבריו ורבותיו, רבי חיים פלאג'י, רבי אברהם פלאג'י, רבי רחמים נסים יצחק פלאג'י, רבי אליהו בכור חזן, רבי יצחק אבולעפיה ועוד. 
בשנת ה'תשס"ג הדפיס אחד מצאצאיו, הרב יעקב בצלאל חרר, את הספר "מזכרת משה" ובו כלל את תשובותיו שהודפסו בכתבי חכמי דורו, וכן תשובות נוספות מכתב ידו, בתוספת חידושים על הלכות שבת ועל עבודת הכהן הגדול ביום הכיפורים, הלכות גיטין וכן סדרי הגיטין שחתם עליהם בבית הדין.
מנועים קדימה

רקע

בדצמבר 1995 הוציאה להקת אלג'יר (שכללה אז את אביב גדג' בשירה וגיטרות, גבריאל בלחסן בגיטרות, ודביר לביא בתופים) את אלבומה הראשון, "נאמנות ותשוקה", שלא זכה להצלחה. בשנים שלאחר הוצאת האלבום המשיכה הלהקה להופיע ולעבוד על חומר חדש, וכבר ב-1998 החלה להקליט את שירי "מנועים קדימה".  ב-2003 חתמה על חוזה להוצאת תקליט עם שאול מזרחי, מנהל מועדון הבארבי בתל אביב, המחזיק בלייבל "בארבי רקורדס". במקום דביר לביא שעזב את הלהקה הצטרפו ללהקה המתופף אביב ברק (נקמת הטרקטור), עמי רייס בקלידים, וגיל פדידה בגיטרה בס וכינור. ב-2004 יצא האלבום, שהופץ על ידי חברת התקליטים "הד ארצי".

לאחר צאת האלבום

מיד לאחר צאת האלבום הוא נחל הצלחה גדולה מבחינה מסחרית ונמכר ב-10 אלף עותקים. האלבום זכה לביקורות נלהבות ואף לתואר "אלבום הרוק הישראלי הטוב ביותר בכל הזמנים"]. לאחר צאת האלבום יצאה הלהקה למסע הופעות גדול בארץ, שרובו התנהל ללא בלחסן. את בלחסן החליף בסבב ההופעות עופר קורן. חלק מההופעות לוו על ידי רביעיית מיתרים, וכן התארחו בהופעות ברי סחרוף, אהוד בנאי ושלום גד. בהמשך ניגנה הלהקה במופע לזכרו של מאיר אריאל בקיבוץ משמרות את שירו של אריאל "מודה אני", וכן קיימה שתי הופעות עם תזמורת מיוחדת שהקים גדג' לצורך ההופעות ונקראה "התזמורת האנדרלמוסית" (איהב נימר בעוד וכינור, אורי מיילס בכלי נשיפה והקשה, שמואל רוזבן בסנטור, חן שנער בכינור ראשון, שרון כהן בכינור שני, גליה חי בויולה ומאיה בלזיצמן בצ’לו).
השירים "קיטש", "דם על הים" ו"מתנה" יצאו כסינגלים לרדיו. האלבום זכה בתואר "אלבום השנה" של 2004 מטעם "ידיעות אחרונות", והלהקה הייתה מועמדת לפרס "אנשי השנה במוזיקה". בשנת 2005 הגיע האלבום למקום ה-99 והסמלי בכתבה שפורסמה במוסף "7 לילות" של "ידיעות אחרונות", "100 האלבומים הישראלים הטובים".
בשנת 2005 הודיעה הלהקה על השהיית פעילותה, ובאמצע 2006 הודיעה הלהקה על פירוקה הסופי.

ביוני 2019 הוכרז על הוצאה מחודשת של האלבום מנועים קדימה, לכבוד 15 שנה לאלבום המקורי.
האלבום המחודש כולל מהדורה מיוחדת ומהודרת על גבי ויניל כפול, וכן מהדורה מורחבת על גבי דיסק + דיסק בונוס הכולל גרסאות דמו לשירי האלבום.
במסגרת ההוצאה המחודשת מופיע האלבום לראשונה בכל השירותים הדיגיטליים - הורדה וסטרימינג.
וס קרייבן

ביוגרפיה

קרייבן נולד בקליבלנד, אוהיו לקרוליין ופול קרייבן, וגדל לערכי הבפטיזם. קרייבן סיים תואר שני בפילוסופיה ובכתיבה באוניברסיטת ג'ונס הופקינס בטרם החל לעבוד בתעשיית הקולנוע כעורך סאונד בחברת פוסט-פרודקשן בניו יורק. לתקופת מה הוא לימד אנגלית במכללת ווסטמינסטר וכן מדעי הרוח באוניברסיטת קלארקסון.
קרייבן נישא לראשונה לבוני ברוקר. לזוג נולדו שני ילדים - ג'ונתן וג'סיקה קרייבן. ג'ונתן הוא כותב ובמאי וג'סיקה היא זמרת/מלחינה בהרכב המוזיקלי "Chapin Sisters".
קרייבן וברוקר התגרשו בשנת 1970. בשנת 1982, קרייבן התחתן בשנית עם מיליסנט אלינור מאייר, אך הזוג התגרש אחרי שהיא התחילה בפרשת אהבים עם שרון סטון.
ב-30 באוגוסט 2015 נפטר קרייבן מסרטן המוח בביתו שבלוס אנג'לס והוא בן 76.

קריירת בימוי וכתיבה

נושאי מרבית סרטיו של קרייבן עוסקים במרבד המציאות. כך למשך, סרטי "סיוט ברחוב אלם" עסקו בהשלכות שיש לחלומות על החיים האמיתיים. "הסיוט החדש של וס קרייבן" נוגע במעט בקיר הרביעי, ובו השחקנית הת'ר לנגנקמפ משחקת בתפקיד עצמה כאשר היא נופלת טרף לאותו נבל שרדף אחריה בסרט המקורי. בסרטי "צעקה", החבורה מתייחסת לסרטי אימה שונים אשר דומים לסיטואציה בה הם נמצאים.
הופמן (אי)

היסטוריה

האי הופמן נוצר לאחר ייבוש הים בשנת 1872 ונקרא על שם ראש העיר של ניו יורק, ובאותה עת מושל מדינת ניו יורק ג'ון ט' הופמן. שטח האי הופמן כ-40,000 מ"ר, והוא נוצר יחד עם האי סווינבורן ששטחו 16,000 מ"ר. 
האיים נוצרו על מנת לשמש כאתר בידוד של מהגרים חולים שהגיעו לאי אליס. החל משנת 1938 ובמהלך מלחמת העולם השנייה, השתמש משמר החופים של ארצות הברית באי כתחנת אימונים.
לאחר מלחמת העולם השנייה הוצעו מספר רב של הצעות בדבר עתיד האיים. רוברט מוזס וברנרד ברוך הציעו להפוך את שני האיים לפארק. בשנת 1961 נהרסו כל המבנים על האי, ומאז ועד שנות ה-80 לא נעשה שימוש רשמי באי (אף שאנשים חדרו אליו בלא רשות, ובמקרה אחד אף נתפסו מבקרים בלתי מורשים באי שהם מצלמים עליו סרט פורנוגרפי).
כיום הן האי הופמן והן האי סווינבורן בבעלות הממשל הפדרלי של ארצות הברית, והם מהווים חלק מאזור הנופש הלאומי גייטווי. הכניסה לאיים אסורה לציבור הרחב, במטרה להגן על המספר הרב של הציפורים המקננות באי ובהן אנפה גדולה, אנפת שלג, איביס וקורמורנים. בשנת 2001 נצפו כלבי ים בחופי האי בעונת החורף.
אברהם ישראל רובין

ביוגרפיה

נולד לחנה ודוד יצחק רובין. עשה שימוש חכמים אצל הרב שמואל הלוי וואזנר והוסמך על ידו להוראה.
בתחילת שנות ה-90 של המאה ה-20 מונה הרב רובין על ידי הרב שמחה קוק, רב העיר רחובות, לנהל את מחלקת הכשרות במועצה הדתית של העיר, ולאחר מכן ניהל את מחלקת המהדרין. בתקופה זו מערכת הכשרות העירונית פעלה בשיתוף פעולה עם מערך הכשרות של OU. לאחר מספר שנים שיתוף הפעולה הופסק, ובעקבות זאת הקימו הרבנים קוק ורובין את הבד"ץ, כמערכת כשרות פרטית בעיר. על אף שניהלו מערכת כשרות ממשלתית, התיר להם המשרד לשירותי דת לנהל מערכת כשרות מקבילה. בסוף העשור הראשון של המאה ה-21 קבע מבקר המדינה מיכה לינדנשטראוס, כי ההפעלה הכפולה אינה חוקית, ומהווה ניגוד עניינים פסול. בעקבות כך, פרש הרב קוק מהבד"ץ, והרב רובין עזב את המועצה הדתית.
בשנת תש"ע החל במתן השגחה לחלק ממוצרי מחלבת שטראוס שהיו עד אז תחת השגחתו של הרב משה יהודא ליב לנדא. בחודש שבט תש"ע הודיע הרב לנדא על הסרת השגחתו מכלל מוצרי מחלבת שטראוס, ומוצרי המחלבה כולם עברו להשגחתו של הרב רובין.
בין החברות המשתמשות בשרותי ההשגחה של הבד"ץ נמנות יקבי כרמל, יפאורה-תבורי, שטראוס גרופ, מחלבות גד, ועוד.
סוזן סוזן

תקציר העלילה

רוברטה גלאס (רוזנה ארקט) היא עקרת בית משועממת הגרה בשכונה אמידה בניו ג'רזי ומחפשת אתגר בחיים. בעלה גארי (מרק בלום) הוא סוחר אמבטיות וג'קוזי אמיד ולא שם לב לרצונותיה של אשתו.
רוברטה שמה לב למודעה קטנה בעיתון ובה אלמוני מבקש נואשות להיפגש עם סוזן בבטרי פארק. סוזן הזאת היא סוזן תומאס (מדונה) והאלמוני הוא חברה ג'ים (רוברט ג'וי) המנגן בלהקת רוק. בינתיים היא מבלה באטלנטיק סיטי עם עבריין ששדד עגילים עתיקים של נפרטיטי. היא בורחת ממנו עם העגילים החבר מחוסל על ידי איש המאפיה שמתחיל לחפש אחריה. רוברטה עוקבת אחרי סוזן ורוצה להידמות לה.
ג'ים מבקש מחברו דז (איידן קווין) שישגיח על חברתו. צירוף מקרים מוזר גורם שרוברטה תקבל מכה בראש ותאבד את זכרונה. דז מוצא אותה וחושב שהיא סוזן. מתחיל ביניהם רומן אהבה.
כאן מתחיל מהלך של טעויות זיהוי. גארי מתחיל לחפש אותה בלווית אחותו לסלי (לורי מטקלף) וחברה לארי (סטיבן רייט).
רוברטה החושבת עדיין שהיא סוזן, מתחילה להופיע כעוזרת קוסם במועדון הקסם בו עבדה סוזן, בהנחייתו של ריי (ג'ון טורטורו).
רוברט בחיפושיו עולה על עקבותיה של סוזן ומזמין אותה לביתו.
העלילה מסתבכת כאשר רוברטה מתבוננת בטלוויזיה בפרסומת לאמבטיות בו מופיע בעלה וזכרונה חוזר אליה. איש המאפיה ויין נולן (ויל פטון) רודף אחריה ברחובות חשוכים מתנפל עליה ובורח כשמגיע שוטר. היא נעצרת על זנות ושוטטות ובעלה נקרא להפתעתו לשחרר אותה.
לבסוף נפגשות שתי "הסוזנות" ומתגברות על המאפיונר המבקש לשדוד את העגילים. רוברטה חוזרת לדז וסוזנה, לג'ים. שתיהן זוכות בפרס ובתהילה על החזרת העגילים העתיקים.
פגיעת ראש דו-צדדית

פגיעת ראש דו-צדדית (באנגלית: Coup contrecoup injury, פירוש: פגיעה קדמית-אחורית של המוח), היא סוג של פגיעת ראש, בה הראש נחבט בעצם כלשהו (למשל קיר), ובעקבות זאת המוח סופג את האנרגיה של המכה בחלקו הקדמי (שנקרא coup), וכתוצאה מכך נדחף לאחור, בתוך הנוזל שבחלל הגולגולת, מתנגש בצידה האחורי-פנימי של הגולגולת, ובכך נפגע גם בחלקו האחורי (שנקרא countercoup).
כך עלולה להיווצר פגיעה פיזית מוחית משני צדדיו של המוח, דבר העלול להוביל לזעזוע מוח קשה.

הסיבות לתופעה

בין הגולגולת למוח יש חלל קטן בו עוברים כלי דם, כדוגמת ורידים ונימים, ורידים אלו נקרעים בקלות באזור מעברם בחלל הסובדורלי אם הם נמתחים, והתוצאה היא דימום תוך גולגולתי. המכניזם המשוער לדימום זה הוא יכולת התנועה של המוח בחלל הצמיגי המאפשר תזוזה מה של המוח בתוך הגולגולת, בעוד שהסינוסים הוורידיים הם מבנים מקובעים ולכן במקרה של חבלה, תזוזת המוח תגרום לקרע של הוורידים.

השפעה כתוצאה מפגיעה דו-צדדית

ההשפעה של הפגיעה הדו-צדדית גדולה יותר מפגיעת ראש רגילה, זאת מכיוון שהמוח נפגע בשלל מקומות, ועל כן הטיפול המניעתי קשה יותר. פגיעה זו, מכיוון שזוהי פגיעה פיזית ודאית של המוח עצמו, עלולה לגרור שיתוק זמני, התקפי אפילפסיה ועליית לחץ תוך גולגולתי.

פגיעה דו-צדדית בילדים

בילדים, הגולגולת רכה יותר וגמישה, ולכן אינה מחדירה את האנרגיה של המכה אל המוח בזמן פגיעת ראש, אלא סופגת אותו.
רכות הגולגולת עשויה אומנם למנוע פגיעה דו-צדדית של המוח, אך מכיוון שעיקר האנרגיה לא מפוזרת בכמה מקומות במוח, כמו בפגיעה הדו-צדדית, אלא במקום אחד, ילד עלול להיחבל קשה אף יותר.
טויאמה

היסטוריה

המישור בו שוכנת העיר טויאמה הוא אזור חקלאי פורה שהיה מיושב באופן רציף לאורך ההיסטוריה של יפן. בשל מיקומו האסטרטגי הפך האזור למוקד קרבות רבים, בעיקר בימי הביניים של יפן. בראשית תקופת אדו השתלט סאסא נארימאסה על האזור, ותחת שליטתו שגשגה האוכלוסייה המקומית, ובמקום התפתחה תעשיית תרופות ונייר. הודות להתפתחות הדרכים ביפן, ולאחריהן התפתחות המסחר, הפכו את טויאמה לבירה לאומית לייצור תרופות. 
לאחר רסטורציית מייג'י הפכה טויאמה למרכז לתעשייה כבדה ולייצור כימיקלים, בשל המים הזורמים הרבים באזור שאיפשרו ייצור אנרגיה הידרואלקטרית. במלחמת העולם השנייה נשלחו שבויי מלחמה של בעלות הברית לטויאמה, שם שכן מחנה עבודה. באוגוסט 1945 הפציצו מטוסי בעלות הברית את טויאמה והחריבו חלקים נרחבים ממנה. בליל ה-1-2 באוגוסט הטילו 173 מפציצי B-29 סופרפורטרס פצצות תבערה על מרכז העיר, והחריבו 99.5 אחוז מהשטח העירוני. באותה עת הייתה טויאמה מרכז תעשייתי לייצור מסבים כדוריים, אלומיניום ופלדה.
קרחון ובסטר

גילוי הקרחון

הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שצולמו על ידי צי ארצות הברית בין השנים 1966–1961.

מקור השם

שמו של הקרחון ניתן לו על ידי הוועדה המייעצת לשמות אנטארקטיים. 
הקרחון נקרא על שם צ'ארלס וו. ובסטר (Charles W. Webster) חבר תוכנית המחקר האנטארקטית של ארצות הברית, ששימש כמטאורולוג בתחנת וילקס בשנת 1963.
ג'יימס מרסדן

ביוגרפיה

מרסדן נולד בסטילווטר, אוקלהומה לקתלין וג'יימס מרסדן. אביו היה מומחה לענייני חיות באוניברסיטת קנזס, ואימו הייתה תזונאית. הוריו התגרשו כאשר הוא היה בן תשע. יש לו שני אחים ושתי אחיות. משפחתו ממוצא אנגלי, סקוטי, גרמני וצרפתי. הוא דיגמן במשך תקופה עבור ורסצ'ה. מרסדן למד באוניברסיטת אוקלהומה עיתונאות מצולמת אך עזב לאחר שנה וחצי ועבר ללוס אנג'לס כדי לפתח קריירת משחק.
ב-22 ביולי 2000 נישא מרסדן לליסה לינד. לזוג יש שני ילדים. הזוג התגרש בספטמבר 2011. למרסדן בן נוסף מחברתו לשעבר רוז קוסטה.

קריירה

הופעתו הראשונה של מרסדן הייתה בשנת 1993, כששיחק בסדרת הטלוויזיה "נני" בתפקיד אדי. שנה לאחר מכן השתתף מרסדן בתוכנית "Boogies Diner", אשר בוטלה לאחר עונתה הראשונה. לאחר ביטול הסדרה החל מרסדן להופיע בתפקידי אורח במגוון סדרות טלוויזיה, כדוגמת הצלצול הגואל, מגע של מלאכים, שולחן לחמישה ובגבולות המסתורין. לאחר מכן, ב-1998 הופיע במספר סרטי קולנוע, כגון "Disturbing Behavior", לצד קייטי הולמס, ו"משחק השמועות", לצד קייט הדסון. בשנת 2000 הגיעה פריצתו המשמעותית של מרסדן, כששיחק את סייקלופס בסדרת הסרטים "אקס-מן", לצד יו ג'קמן, פטריק סטיוארט, איאן מק'קלן, האלי ברי, פמקה ינסן ואנה פקווין.
בשנים 2001–2002 השתתף מרסדן בסדרת הדרמה זוכת הפרסים "אלי מקביל" בתפקיד גלן פוי. בשנת 2006 שיחק בסרט "סופרמן חוזר" בתור ריצ'רד וייט. ב-2007 שיחק מרסדן בתפקיד קורני קולין בסרט היירספריי, לצד ניקי בלונסקי, מישל פייפר, זאק אפרון, קווין לטיפה, אמנדה ביינס וג'ון טרבולטה. באותה שנה שיחק מרסדן בלהיט של דיסני, מכושפת, בתור הנסיך אדוארד. בעקבות הצלחתם של שני סרטים אלו קיבל מרסדן את התפקיד הראשי בסרט "27 שמלות", לצד קתרין הייגל. באותה שנה שיחק גם בקומדיית הנעורים "סקס דרייב". בשנת 2009 שיחק מרסדן בסרט המדע הבדיוני "הקופסה" לצד קמרון דיאז.
בינואר 2011, התארח מרסדן בפרק בסדרה משפחה מודרנית. בשנת 2012 שיחק בקומדיה "הרווקה" בכיכובן של איילה פישר וליזי קפלן. ובשנים 2012 ו-2013, הופיע מרסדן בעונה השישית והשביעית של קומדיית המצבים "רוק 30" ברשת NBC. בשנת 2013, שיחק מרסדן בסרטים חדשות בהפרעה, המשרת, עצמאית בשטח ואקדח כפול לצידם של מארק וולברג ודנזל וושינגטון.
בשנת 2014 כיכב בקומדיה "אבודה במיני" לצד אליזבת' בנקס, "תכירו את אליס" לצד קריסטן ויג, ו-"הטוב שבי" לצד מישל מונאהן. באותה שנה חזר לשחק בסרט "אקס-מן: העתיד שהיה".
משנת 2016 מככב בסדרת המדע בדיוני המצליחה של רשת HBO וסטוורלד בתפקיד טדי.
ב-30 במאי 2018 הוכרז כי מרסדן ישחק את טום השוטר בסרט "סוניק - הסרט" העתיד לצאת בפברואר 2020. ב-2019 ישחק בסרטו של קוונטין טרנטינו, "היו זמנים בהוליווד".